# 有关中秋节诗词精选

来源：网络 作者：花开彼岸 更新时间：2024-06-29

*《中秋》 （唐）李朴皓魄当空宝镜升，云间仙籁寂无声；平分秋色一轮满，长伴云衢千里明；狡兔空从弦外落，妖蟆休向眼前生；灵槎拟约同携手，更待银河彻底清。《八月十五夜玩月》 （唐）刘禹锡天将今夜月，一遍洗寰瀛。暑退九霄净，秋澄万景清。星辰让光彩，...*

《中秋》

（唐）李朴

皓魄当空宝镜升，云间仙籁寂无声；

平分秋色一轮满，长伴云衢千里明；

狡兔空从弦外落，妖蟆休向眼前生；

灵槎拟约同携手，更待银河彻底清。

《八月十五夜玩月》

（唐）刘禹锡

天将今夜月，一遍洗寰瀛。

暑退九霄净，秋澄万景清。

星辰让光彩，风露发晶英。

能变人间世，攸然是玉京。

《水调歌头》

（宋）苏东坡

丙辰中秋，欢饮达旦。大醉，作此篇，兼怀子由。

明月几时有？把酒问青天。

不知天上宫阙，今夕是何年？

我欲乘风归去，又恐琼楼玉宇，

高处不胜寒！起舞弄清影，何似在人间？

转朱阁，低绮户，照无眠。

不应有恨，何事长向别时圆？

人有悲欢离合，月有阴晴圆缺，此事古难全。

但愿人长久，千里共婵娟。

中秋月

（宋）苏轼

暮云收尽溢清寒，银汉无声转玉盘，

此生此夜不长好，明月明年何处看。

《太常引》

（宋）辛弃疾

一轮秋影转金波，飞镜又重磨。

把酒问姮娥：被白发欺人奈何！

乘风好去，长空万里，

直下看山河。斫去桂婆娑。人道是清光更多。

台湾民谣：

《中秋旅思》

孤影看分雁，千金念弊貂；故乡秋忆月，异国夜惊潮。

手未攀丹桂，以犹卷缘蕉；登楼悲作赋，西望海天遥。

《月夜思乡》

星稀月冷逸银河，万籁无声自啸歌；

何处关山家万里，夜来枨触客愁多。

《煎熬》

夜深沉，明月高挂天正中，寂无声；睡眼朦胧，

恍若梦中；生卧徘徊以不宁，故国家园萦脑中；

苦煎熬，归去成空，如焚王衷。

本文档由站牛网zhann.net收集整理，更多优质范文文档请移步zhann.net站内查找